På en af landsdelens ældste herregårde, den hedder Odden har man netop afsluttet en omfattende restaurering af den fredede bygning. Og herregården er samtidig genåbnet.

Restaureringen af to af rummene i stueetagen er tilendebragt i løbet af vinteren, og dermed den seneste af mange restaureringer, den mere end 600 år gamle herregård i Vendsyssel har gennemgået. Nu er herregården, der er Danmarks nordligste herregård – og som rummer en meget stor samling af værker af maleren J.F.Willumsen, klar til igen at slå dørene op for publikum. Og indvielsen sker med koncert søndag den 3. april og efterfølgende åbner sommerens særudstilling. Skitserne til Willumsens billede Badende børn være udlånt til udstilling på Skagen og i Frederikssund. Dog bliver den store tegning på Odden. I stedet låner herregården fra museet i Frederikssund en række forarbejder til serien Legen i naturen – Undervisningen i naturen – Erkendtligheden. Ud i naturen fra 1904. De kan ses helt frem til november sammen med Oddens egne forarbejder til billederne.